मर्यादाओं को लेकर सख्त रहे राव राजेंद्र सिंह
उपाध्यक्ष की कड़कती आवाज से सदन में बार-बार पसरा सन्नाटा
जयपुर| विधानसभामें गुरुवार को सदन की कार्यवाही में पक्ष और प्रतिपक्ष की अनुशासनहीनता और गैर जिम्मेदाराना रवैये को लेकर उपाध्यक्ष राव राजेंद्र सिंह काफी नाराज दिखे। कई बार तेज आवाज में उनकी डांट से सदन में सन्नाटा पसर गया। उन्होंने मंत्रियों, सचेतकों और विधायकों को चेतावनी भी दी। साथ ही गलतियां दोहराई नहीं जाए, इसके लिए आसन से व्यवस्थाएं भी दी।
अधिकार देना आता है तो लेना भी आता है
सदनमें प्वाइंट ऑफ इंफोरमेशन का हवाला देकर गैर जरूरी मामले उठाए जाने पर भी उपाध्यक्ष ने नाराजगी जताई। खींवसर विधायक हनुमान बेनीवाल ने प्वाइंट ऑफ इंफोरमेशन में कहा कि रामगंज मंडी विधायक चंद्रकांता मेघवाल दिखाई नहीं दे रहीं...कहीं सरकार ने उन्हें गायब तो नहीं करवा दिया। इस पर राव राजेंद्र सिंह ने गहरी नाराजगी जताते हुए कहा...सदन ने परंपराओं के माध्यम से आपको प्वाइंट ऑफ इंफोरमेशन का अधिकार दिया है। अगर इसको आप गलत तरीके से इस्तेमाल करेंगे तो आसन जो दे सकता है उसे लेना भी आता है।
मंत्री ध्यान दें, कौन क्या बोला, मैं पूछ सकता हंू
शून्यकालमें नियम 295 के तहत सादुलपुर विधायक मनोज कुमार अपने क्षेत्र की सड़क पर रेलवे ब्रिज का मामला उठा रहे थे। लेकिन उनके बोलने के दौरान ही सत्ता पक्ष के कई मंत्री और विधायक सदन में इधर-उधर घूम रहे थे और जोर-जोर से बातें कर रहे थे। इससे नाराज होकर उपाध्यक्ष ने उपसचेतक मदन राठौड़ से व्यवस्था बनाने के लिए कहा और साथ ही मंत्रियों को चेतावनी देते हुए बोले...जो भी सदस्य सदन में बोल रहा होगा उसके वकतव्य की आखिरी लाइन मैं आप लोगों से पूछूंगा...अपनी सीट पर चले जाएं।
सदनसे गैरहाजिर हैं तो विधायक पर कार्रवाई करो
सदनमें नियम 295 के तहत उपाध्यक्ष सूचीबद्ध सदस्यों के नाम पुकार रहे थे। इसमें उदयपुर के मालवी क्षेत्र के भाजपा विधायक दलीचंद डांगी का नाम भी पुकारा गया लेकिन वे सदन में मौजूद नहीं थे। इस पर उपाध्यक्ष ने उपसचेतक को कहा कि दलीचंद अगर विधानसभा में हैं और इसके बाद सदन में नहीं आए तो उनके खिलाफ कार्रवाई करके सदन को सूचित करें।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva